OČKO  4/2019  - apríl
mesačník pre nevidiacich a slabozrakých Nitrianskeho regiónu. S podporou Mesta Nitra vydala SINA Nitra n.o. a ZO ÚNSS Nitra, Nedbalova 540/17, 949 11 Nitra
0911/328 921, 0911/328922, hovoriaciweb@gmail.com
Obsah
Pripomienka.................................................................1
Tyflocomp oznamuje....................................................1
Nové pomôcky na Krajskom stredisku.........................2
Poznáte Digibox?.........................................................3
Premiéra divadla Zrakáč..............................................3
Dovolenka v Chorvátsku..............................................4
Úspešné  Scorpionky     ............................................ 4
Zapojte sa do klubových aktivít....................................4

Pripomienka
Kto si zabudol nahlásiť pesničku do kultúrneho programu Deň matiek (pozvánka pre členov ZO ÚNSS Nitra v prílohe) alebo sa prihlásiť na Veľkonočný turnaj v Qarde môže to napraviť ihneď po doručení Očka na hore uvedených tel. číslach, prižmúrime ešte oko.

Tyflocomp oznamuje
V marcovom Očku sme Vám oznámili, že máme prísľub od riaditeľa Tyflocompu, že nám privezú vybrané kompenzačné pomôcky, ktoré nám predstavia a cez tradičnú dvojhodinovú obednú prestávku si ich môžete prezrieť, do vyčerpania zásob aj kúpiť. Dovoz konkrétnej pomôcky si môžete objednať na tel. čísle – 0949 272 205 - Mgr. Martina Ivaničová.  
Česky hovoriace hodinky - do ponuky Tyfllocomp zaradil nové česky hovoriace náramkové hodinky. Tieto hodinky sa vyznačujú kovovým puzdrom. Remienky sú kovové alebo so syntetickej kože. Ponúka ich v troch verziách: bez ručičiek, ručičkové alebo kombinované hmatovo-zvukové. Cena hodiniek je 50,-- €. Kto chce ušetriť 20 alebo 16 eur môže si vybrať hodinky nemecky alebo poľsky hovoriace.
Rušia pevné linky - dňa 31.3.2019 budú v predajni Tyflocompu v Bratislave odpojené pevné linky 02/60421250, 02/60421251 a 02/60421252. Od 1.4.2019 budú v platnosti už iba súčasné mobilné čísla 0948 535 570, 0948 535 580 a 0948 535 590.

Nové pomôcky na Krajskom stredisku v Nitre
Na klientských dňoch na Krajskom stredisku v Nitre a po telefonickej dohode aj na klientských dňoch v okresoch nitrianskeho kraja si môžete bezplatne odskúšať:
1)	 elektronickú čítaciu lupu prenosnú EXPLORE 5 – má FULL HD obrazovku, je určená hlavne pre slabozrakých ľudí na čítanie drobných textov, resp. prezeranie obrázkov a písanie, má veľmi jednoduché ovládanie (4 veľké ľahko hmatateľné tlačidlá), zmrazenie obrazu a jeho následné zväčšenie, zväčšenie 2 – 22 x, prepínanie kontrastov (plnofarebný režim, 5 základných a ďalších 12 farebných možností), podstavec/držadlo pre pohodlné čítanie, možnosť pripojenia k TV a PC.
2)	 nové ručné lupy PowerMag+ s LED osvetlením so zväčšením od 3,5x do 8,0x.

Poznáte Digibooks?
Digibooks je internetová knižnica pre nevidiacich. Knihy z tejto knižnice sú sprístupnené výlučne registrovaným nevidiacim, ktorí majú možnosť prečítať si ich na počítači. V súčasnosti má knižnica vo fondoch takmer 120 tisíc titulov v slovenskom a českom jazyku vo formátoch doc. txt. rtf.  Viac na https://www.digibooks.sk.

Premiéra divadla Zrakáč
Divadlo zrakovo znevýhodnených hercov prichádza opäť s novou autorskou hrou „Ste medzi nami“. Premiéra sa uskutoční v sobotu 6. apríla o 19.30 hod. v modrom salóniku novej budovy SND v Bratislave. Predstavenie už je vypredané a ďalší termín nie je známy. Veríme, že ako bolo doposiaľ dobrým zvykom, Zrakáč príde so svojím predstavení k nám do Nitry. Určite naň budeme zvedaví, veď čerpá zo života nevidiacich a slabozrakých ľudí.

Dovolenka v Chorvátsku
Máme v ponuke nové termíny na rekreáciu v Crikvenici v Chorvátsku -  14.06. – 23.06.2019 .....  cena 300,- eur
                         05.07. – 14.07.2019 ...... cena 370,- eur 
                         19.07. – 28.07.2019 ...... cena 370,- eur
                         16.09. – 25.09.2019 ....... cena 250,- eur
Ak máte záujem, prihláste sa na tel. č. 0911 328 922 – Oľga Držíková.

Úspešné Scorpionky
V dňoch 30. a 31. marca 2019 sa v Trstenej konali Majstrovstvá Slovenska v kolkoch zrakovo znevýhodnených. Darilo sa tam našim ženám, 
v kategórii B1- Ľudmila Šišáková sa stala majsterkou Slovenska a Jana Hrnčárová si vybojovala striebro. Za dosiahnuté športové úspechy v roku 2018 bola Janka v piatok 29. marca 2019 v Nitrianskej Synagóge ocenená primátorom Marekom Hattasom.  Gratulujeme 

Zapojte sa do klubových aktivít v SINA Nitra, n.o.
Skúšky skupiny RADOSŤ - Každý pondelok o 9:30 hod.
Tvorivé dielne  RADKA - Každý štvrtok o 9:30 hod.
Tréningy tanečného súboru OČKO - Každý utorok 15:30 hod.
Tréningy aplikovaného stolného tenisu – Piatky nepravidelne

Očko 4/2019 – Pripravili Oľga Držíková, Erika šodorová  a Josef Zbranek